  Майя Бывальцева Арня ортчыса, 17-тӥ гудырикошконэ, «Шаркан» инкуазь паркын Тол Бабайлэн юртъер котыраз инкуазез утёнъя «Чылкыт парк» элькун ужрад ортчоз. Со сярысь инкуазь узырлыкъёсъя но инкуазез утёнъя министерстволэн пресс-службаез ивортэ. Инкуазез утёнъя министерстволэн кичӧлтэмезъя радъям ужрад 13 часысен 18 часозь бадӟым субботник сямен ортчоз. Акцие 150 пала адями пыриськоз шуыса чаклало: экологи огазеяськонъёслэн ёзчиоссы, инкуазез утён уже вырись ёзэсъёсын ужасьёс, Шарканын улӥсьёс. Соос жуг-жагез утялтозы но инкуазь парклэсь интывылзэ умоятозы, нош «Ижевские дайверы» группалэн ёзчиосыз интыысь шурлэсь но тырметлэсь пыдэссэ сузялозы. Ужрадэ пыриськисьёс кырын ик нуназеяны быгатозы. «Чылкыт парк» ужрад азьын инкуазез утёнлы сӥзем плакатъёсъя «Нюлэс – жаг куян инты ӧвӧл!» вожвылъяськон ялӥзы. Дунъясьёслэн чакламзыя устооссэ эскизъёсты удысужлыко суредасьёс плакатъёслы инъет карозы но «Шаркан» парке свалкаос бервылэ пуктылозы, нош авторъёссэ синпельёсын пусъёзы.  Тегъёс: Шаркан Удмуртия ТолБабай жуг-жаг инкуазь паркъёс Инкуазьузырлыкъяминистерство  